Bratislava – Deň a noc

Bratislava – Deň a noc (pôvodne Deň a noc) je denný Pseudo-Soap-Doku seriál, ktorý mal premiéru 7. januára 2013 na PLUS. Vychádza z nemeckého seriálu Berlin - Tag und Nacht. Prvá séria sa vysielala o 20:00 do 21. júna 2013. Druhá mala premiéru 2. septembra 2013 na TV kanáli WAU. Od 25. februára začala TV JOJ prvú sériu reprízovať. Z archívu boli stiahnuté všetky diely a televízia ich postupne sprístupňuje.

 Série 
 Séria Časti Pôvodne vysielané Premiéra série Finále série Stanica 1 112 7. január 2013 21. jún 2013 Plus 2 65 2. september 2013 29. november 2013 Wau

 Postavy 
 Pali Horváth – 40-ročný majiteľ bytu, ktorý prenajíma byt už 6 rokov. Je automechanik, má rád motorky a má vlastnú autodielňu. Má jednu dcéru Hanu, s ktorou nemá dobrý vzťah.
 Oliver „Ole“ Petrík (Ladislav Círia)- 25-ročný jednoduchý a zábavný chalan z Prievidze s jediným cieľom, baviť sa. Jeho flegmatický životný štýl mu však spôsobuje mnohé problémy, je magnetom na trapasy a nemá šťastie na ženy.
 Saša Marková (Natália Germániová) – Pochádza z Banskej Bystrice a do Bratislavy si prišla splniť sen o kariére v tetovacom biznise. V minulosti chodila s Marcelom.
 Marcel Gallo (Jakub Gogál) – 25-ročný mladý muž z Banskej Bystrice, ktorého vášňou je umenie. Kvôli nemu prišiel do Bratislavy, kde sa chce živiť maľovaním.
 Vanda Dubovská (Patrícia Masárová) – Netypické 24-ročné dievča, ktoré pracuje v autoopravovni a rado si zaboxuje. Jej najlepšia priateľka je Natália.
 Nataly Ondrejková (Romana Ondrejkovičová) – 21-ročná barmanka, ktorej sa páči Marcel. Je náladová a výbušná, ale aj srdečná a priateľská.
 Viktor Baláž (Michal Gečevský) – Barman a sukničkár, ktorému otvára jeho povolanie široké možnosti v oblasti vzťahov.
 Tina Gallová (Lucia Jarosková) – Banskobystričanka a sestra Marcela, s ktorým tvoria nerozlučnú dvojicu. Rada sa baví, užíva si a nenávidí stereotyp.
 Sofia Kleinová (Nikoleta Stasinková) – Speváčka z bohatej bratislavskej rodiny, hrá po kluboch a skladá piesne na klavíri.
 Hana Farkašová (Nicole Hromkovičová) – Paliho dcéra. Otec opustil ju aj jej matku pred jej narodením a šancu napraviť ich vzťah nevyužila, no teraz sa chce ku nemu nasťahovať kvôli konfliktom s matkou.
 Branko (Michal Sopko) – Priateľka ho vyhodila z bytu a teraz býva s Olem v jednej izbe. Na rozdiel od Oleho má úspech u žien.
 Táňa Farkašová – matka Hany, ktorá to v živote nemala jednoduché. Otehotnela ešte keď bola veľmi mladá a jej vtedajší partner Pali ju nechal v štichu.
 Erik – je priemerný tínedžer, ktorý sa radšej venuje kamarátom a svojmu skejtu ako škole a úlohám.
 Sylvia (Jana Pelecová) – je Viktorova bývalá, ktorá s ním aj po rozchode zostala bývať na jednom byte.
 Linda (Sandra Kos) – Bratislavčanka, ktorá si zo života nerobí ťažkú hlavu a prežíva ho naplno. Sašina kamarátka a spolubarmanka.
 Luky (Lukáš Hoffmann) – je človek na správnom mieste a Paliho kamarát. Keď začne majiteľ bytu inklinovať k alkoholu a hazardným hrám, je Luky práve tým človekom, ktorý ho ťahá z jeho problémov.
 Rómeo (Patrik Németh) – nemá oficiálny profil postavy

 Vedľajšie postavy 
 Nora (Naďa Uličná) – Sofiina teta
 Dodo (Jaroslav Garčár) – Hanin tajne zaľúbený spolubývajúci
 Max (Lukáš) – Natáliin nový priateľ
 Stano – ošetrovateľ v psom útulku

 Referencie 

Kategória:Televízne seriály TV JOJ
Kategória:Reality show TV JOJ
Kategória:Slovenské televízne seriály
Kategória:Televízne seriály z roku 2013